#  راحاتتىڭ كەدەيلىكتەن ارىلۋ جولىنداعى وزگەرىستەرى

بەتاشار: جاپپاي دوڭگەلەك داۋلەتتى قوعام ورناتۋ ـــ پارتيامىزدىڭ حالىققا،تاريحقا بەرگەن ايبىندى ۋادەسى. جۇڭگو كوممۋنيستىك   پارتياسىنىڭ 99 جاسقا تولعان تۋىلعان كۇنى   قارساڭىندا،جۇڭحۋا ۇلتى جاپپاي دوڭگەلەك داۋلەتتى قوعام ورناتۋداعى ءبىرىنشى 100 جىلدىق كۇرەس نىساناسىنىڭ بوساعاسىنا قادام تاستادى.

  «حالىقتىڭ تاماشا تۇرمىسقا بولعان تالپىنىسى ءبىزدىڭ كۇرەس نىسانامىز». باس شۋجي   شي جينپيڭنىڭ بارىنشا قام جەيتىنى دە ءار ۇلت بۇقاراسىنىڭ دوڭگەلەك داۋلەتتىلىك  جولىنا،باقىت جولىنا ءتۇسۋى ەدى.

  گازەتىمىز بۇگىننەن باستاپ «دوڭگەلەك داۋلەتتى تۇرمىسىمىزعا قادام تاستايىق» ارناۋلى ايدارىن اشىپ،جۇڭگو كوممۋنيستىك پارتياسىنىڭ باسشىلىعىندا،تارباعاتايداعى ءار ۇلت   ۇلاندارىنىڭ قاجىرلىلىقپەن كۇرەس جۇرگىزىپ، ىنتىماقتاسا قول ۇستاسىپ دوڭگەلەك داۋلەتتىلىكە ۇمتىلعان ءداۋىر داستانىن ەستەلىككە   الىپ،پارتيامىزدىڭ حالىقتى بارىنەن جوعارى قوياتىن قۇن ۇستانىمىن،حالىققا دەگەن شىنايى دا تەرەڭ سۇيىسپەنشىلىگىن ايگىلەپ،ءار ۇلت حالقىنىڭ مەكەندى بىرلىكتە كوركەيتىپ،باقىتتى تۇرمىستان بىرگە يگىلىكتەنگەن جاندى امالياتىن الدىعا جايىپ،بەرىك سەنىممەن قيىندىقتاردى جەڭىپ،ءبىر نيەت،ءبىر تىلەكپەن دوڭگەلەك داۋلەتتىلىككە ۇمتىلۋعا قۇدىرەتتى كۇش ۇيىستىرادى. ءتىلشىمىز ۋاڭ گاۋشىڭ،سالتانات شاھارقان
  بيىل 28 جاستاعى قازاق ازاماتى راحات  اۋەلبەك كەدەيلىكتەن ارىلۋ ءۇشىن، سالاۋاتىن قويشى بالادان جۇمىسكەر بالاعا،ونان اسحانا قوجايىنىنا،ونان ماشينا رەمونتشىسىنا     وزگەرتىپ، ۇزدىكسىز ىزدەنىس جاسادى،بۇل بارىستا سان قيلى كەشىرمەلەردى باسىنان  وتكىزدى.

**بۇرىن قويشى بالا ەدى**

راحات ارحيۆ تۇرعىزىلىپ،كارتچكالاندىرىلعان كەدەي وتباسى. ونىڭ ءۇيى تولى اۋدانى ۇتى قالاشىعى اققاينار قىستاعىندا بولىپ،باس قۇراردان ىلگەرى ۇيىندە قوي باعاتىن ەدى.

 2013-جىلى راحات قالالىق بويجەتكەن ءزىننات قادىربەكپەن كوڭىلى جاراسىپ، باس قۇرايدى. الايدا،باسىنا شاڭىراق كوتەرىپ، باۋىرىنا قازان اسقان باقىتتى تۇرمىستىڭ    ءلاززاتىنا كەنەلمەي جاتىپ،قالاي كۇن كورەمىز دەگەن اۋىر ويدىڭ شۇڭەتىنە باتادى،بۇل ءبىر شاڭىراقتىڭ يەسىءارى باسقا جۇرتقا كۇيەۋ بولعان ول جونىنەن قىسىمى اۋىر ەكەنى انىق.

ءبىر جاعىنان،ءۇيىنىڭ ەكونوميكالىق نەگىزى ءالسىز ەدى. ۇيلەنگەننەن كەيىن ايەلى ەكەۋىنىڭ ەنشىسىنە 7 قوي،ءبىر بۇزاۋلى سيىر ءتيىپ،بار بولعان مال-مۇلكى وسى بولادى.

ەندى ءبىر جاعىنان،ءوز تۇرمىسىن ايەلىمەن سالىستىرعاندا پارىق وتە زور ەدى. ايەلىنىڭ اتا-اناسى دا پەنسيونەر وقىتۋشى،ءبىر بالدىزى فرانسيادا،ءبىر بالدىزى امەريكادا وقيدى،ال ايەلىنىڭ ءوزى ورتا تەحنيكۋم  تاۋىسقان.

  ۇيلەنگەننەن كەيىن،كەلەسى جىلى ايەلى جۇكتى بولادى،سونىمەن ول ايەلىن توركىنىنە اپارىپ قويىپ،از مالىن اعاسىنا قوسىپ،ءوزى بيڭتۋان 8-شىنىڭ 126-تۋانىنە بارىپ  كوتەرمە جۇمىس ىستەيدى.

  تەحنيكانىڭ تەتىگىن يگەرمەگەن، قولىندا تيىن-تەبەنى جوق ونىڭ اۋىر دەنە ەڭبەگىمەن عانا شۇعىلدانۋىنا تۋرا كەلەدى. 2016-جىلى قارامايلى مۇناي الابىنا بارىپ،ەكى جىل  جالدانبا جۇمىس ىستەيدى.

  ۇيلەنگەنىنە ءتورت جىلدان اسسادا ماندىعان اقشا جيناي المايدى، ەكى باسى دا تورتكە كوبەيىپ،ءۇپى-ءتاپى تۇرمىس كەشىرەدى.

2018-جىلى 7-ايدا ۇيىندەگىلەر تەلەفوندا جاڭا قابات ۇيگە يە بولعاندارىن ايتقاندا، سەنەر-سەنبەسىن بىلمەي ۇيىنە قايتادى.

**جاقسىلىق كەلىپ ەسىگىن قاقتى**

2018-جىلى 7-ايدا ارحيۆ تۇرعىزىلىپ،كارتچكالاندىرىلعان باسقا 219 كەدەي    وتباسىمەن بىرگە راحاتقا دا ۇتى جاڭا قالاشىعىنان جاڭا قابات ءۇي تيەدى. ەڭسەسى بيىك،جاپ-جارىق،ەدەنىنە شىنى كەرپىش توسەلگەن بۇل ءۇيى بۇرىنعى قىستاۋلىقتاعى الاسا تاس ۇيىنەن الدە قايدا ساۋلەتتى ەدى.

  مۇنداي جاقسىلىقتىڭ ءوزى كەلەتىنىن مۇلدە ويلاعامان ول قىستاقتا تۇراتىن «ۇعىسۋ،تيىمدىلىك جاساۋ،توعىستىرۋ» قىزمەت اترەتىنە  بارىپ انىعىن ۇعىسادى.

 قىزمەت اترەتىنىڭ مۇشەلەرى قونىس جاڭالاپ كوشىرۋ ــ مەملەكەتتىڭ اۋىر كەدەي  حالىققا باعىتتاعان ءتيىمدى ساياساتى ەكەندىگىن،ءۇي ءىشى قاراپايىم اشەكەيلەنگەنىن، جۇگىن الىپ كوشىپ كىرۋىنە دايىن تۇرعانىن، ەشقانداي اقشا تولەمەيتىندىكتەرىن ايتقاندا  بارىپ كوڭىلى ورنىعادى.

كوشكەن كۇنى قاس قارايعانعا دەيىن ابىگەر بولىپ،قاتتى شارشاسادا راحات قۋانىشتان كوپكە دەيىن كوز ىلە المايدى.

  ەرتەسى شالا ۇيقىسىنان ويانعان كەزدە، كۇن شۋاعى قوناق بولمەسىنە تولىق تۇسكەن ەدى. تەرەزەدەن كوز سالعاندا،كوز       الدىنا جاڭادان سالىنعان قاز-قاتار عيماراتتار كەلدى.

راحات  قۇبىر سۋمەن بەتى- قولىن جۋىپ بولعانشا،ايەلى الدە قاشان تابيعي گازبەن شاي قايناتىپ قويعان.

راحات ۇيىنەن شىعىپ،تەپ-تەگىس اسفاليت جولمەن باياۋ جۇرەدى،جولدىڭ ەكى جاعالاۋىنداعى جاپ-جاسىل كورىنىس اعاشتارى كوز تارتادى؛رەتتى تىزىلگەن جول شىراقتارى كۇزەتتەگى اسكەردەي سەرت تۇر؛اناداي جەردە بەس جۇلدىزدى قىزىل تۋى جەلبىرەپ قالاشىق جاتاقتى باستاۋىش مەكتەبى تۇر ...

«قايتار جولىمدا بىلەگىمدى ادەيى شىمشىپ ەدىم اۋىرعانى ءبىلىندى،سوندا بارىپءتۇسىم ەمەس ەكەنىنە كوزىم جەتتى» دەپ سول كەزدەگى كۇيىن ويلاپ ءوزى دە مىرس ەتىپ كۇلىپ جىبەردى راحات.

جايلى قونىس بولعاندا عانا،شات-شادىمان تىرشىلىك ەتۋگە بولادى. قونىس جاڭالاپ  وتىرىقتانعاننان كەيىن،راحات اۋىر جۇكتەن  ارىلىپ،تىڭ تىرلىك جولىن باستاۋ ويىنا   كەلەدى.

جاڭا ۇيگە كوشكەن ەكى ايدان كەيىن، راحات قولىنداعى بار جيعان-تەرگەنىن الىپ شىعىپ،ۇتى جاڭا قالاشىعىنان اسحانا اشىپ، ايەلىمەن بىرگە تاڭ بوزىنان قاس قارايعانعا دەيىن دەمالماي 4 اي ىستەيدى. وكىنەرلىگى، اقشا تاپقانى بىلاي تۇرسىن،20 مىڭ يۋاننان ارتىق زيان تارتىپ،بۇرىنعى كۇيىنە قايتا  تۇسەدى.

**باعى قايتا جاندى**

«ءبىلىمى شاقتى، قولىندا ونەرى جوق ادامنىڭ تالپىنار تياناعى دا بولمايدى ەكەن،جاقسى تۇرمىس كەشىرۋى شىنىندا قيىن-اق». راحات بار كۇشىن سالىپ تۇرمىسىن جاقسارتپاقشى بولسادا،قولى قاعىلا بەردى.

اسحانا اشۋ ءىسى ساتىنە باسپادى، كۇن كورىسىن ويلاعان راحات ەندى نە ىستەرىن بىلمەي داعدارادى.

اقىرى ويلاماعان وراي جەتىپ، قالاشىق پارتكومى قىستاق    تۇرعىندارىن قالاشىقتىڭ ماڭىنداعى كەن كاسىپورىندارىنا بارىپ     جۇمىس ىستەۋگە جەتەكتەيدى.    راحاتتىڭ جاعدايىنان حابار تاپقاننان كەيىن،قىستاق پارتيا ياچەيكاسى ونى ۇيىنەن ەكى كيلومەتر    قاشىقتىقتاعى جاۋجين سولتۇستىك شينجياڭ كەن سەرىكتەستىگىنە جۇمىسقا تانىستىرادى.

2019-جىلى 5-ايدا راحات وسى سەرىكتەستىكتىڭ جاسىلداندىرۋ   جۇمىسىنا ورنالاسادى.

بۇل ارادا راحات تاباندىلىعى مەن  ەڭبەكشىلدىگىنىڭ ارقاسىندا ەكى ايدان كەيىن ماشينا رەمونتتاۋ بانىنە الماسىپ،شاكىرت جۇمىسشى بولىپ ىستەپ،وزىمەن بىرگە قونىس   جاڭالاپ كوشىپ كەلگەن ءتورت    اداممەن بىرگە سەرىكتەستىكتىڭ   تۇڭعىش توپتاعى از ۇلت رەمونتشىسىنا اينالادى.

ماشينا رەمونتتاۋ بانىنە جۇمىسقا شىققان كۇنى سەرىكتەستىكتىڭ ماشينا-ەلەكتر تاسىمال سەحىنىڭ   جاۋاپتىسى ما شۋەيۇڭ تورتەۋىنە    ءۇش جىلدا ءتىل وتكەلى مەن تەحنيكالىق ونەر وتكەلىنەن وتە   المايتىن بولسا،جۇمىستان     بوسايتىندىقتارىن ايتادى.

جاپا شەگۋدەن، شارشاپ-   شالدىعۋدان قورىقپايتىن راحات   قارا جۇمىسقا باپانداي ەدى،  الايدا،مەملەكەتتە ءبىر تۇتاس قولدانىلاتىن ءتىل-جازۋدى ۇيرەنۋگە ەشقانداي نەگىز بولماعاندىقتان، قاتتى الاڭدايدى.

ماشينا رەمونتتاۋ ءبانىنىڭ باستىعى مۋ يىڭلين بۇل ورىندا 20 نەشە جىل ىستەگەن ەدى،ول راحاتتىڭ  قينالىپ جۇرگەنىن سەزىپ،قىزمەت، ۇيرەنۋ جانە تۇرمىس جاقتارىنان    بارىنشا كوڭىل بولەدى.

مۋ يىڭلين بىلاي دەدى: «بۇل   ازامات ۇيرەنۋگە ىنتالى،جاپاعا    شىدامدى،جۇمىستى جاقسى ىستەيدى،العا باسۋى دا وتە تەز بولدى». ءبىر ايدان استام ۋاقىت ۇيرەنگەننەن كەيىن،راحات ءوزى دەربەس جۇمىس جۇرگىزە الاتىن بولادى.

بيىل 5-ايداعى ءبىر كىشكەنتاي ىستەن راحات مۋ يىڭلينگە تەرەڭ اسەر قالدىرادى ءارى سەرىكتەستىكتەگى باسشىلاردى دا تاڭ قالدىرادى.

5-ايدىڭ 9-كۇنى تۇستەن كەيىن ساعات 5 تەن اسقاندا،   جۇمىسشى-قىزمەتكەرلەر مونشاسىنىڭ سۋ جىلتقىشى اياق استىنان    بۇزىلىپ،ۇستەمە جۇمىس ىستەپ،  تۇنىمەن رەمونتتاۋ قاجەت بولادى. سەرىكتەستىك مۇنى مۋ يىڭلين مەن تاعى ءبىر ساقا رەمونتشىعا تاپسىرادى.

وسى كەزدە راحات بىرگە ىستەۋدى وزدىگىنەن ءوتىنىپ،ۇستاز-شاكىرت بولىپ 3 ادام تۇنگى ساعات 10 نان اسقانعا دەيىن ىستەيدى.

كەلەسى كۇنى سەرىكتەستىك   باسقالاردىڭ كوزىنشە راحاتقا 100 يۋان سيلىق اقشا بەرەدى،بۇل  سەرىكتەستىكتەگىلەردى تاڭ    قالدىرادى.

راحاتتىڭ ويى ۇستازىنا ىلەسىپ، كوبىرەك تەحنيكا يگەرۋ بولاتىن. تەحنيكانى جاقسى ۇيرەنسە،   ەڭبەكاقىسى جوعارىلايدى؛ەڭبەكاقىسى جوعارىلاسا،كۇن كورىسى جاقسارادى.

باقىتتى تۇرمىسقا بەت الدى

«ەڭبەگىڭ قاتتى بولسا، تاتقانىڭ   ءتاتتى بولادى» دەگەندەي، راحات  جاسىلداندىرۋ جۇمىسشىسى بولىپ ىستەگەندە 2700 يۋان ەڭبەكاقى الاتىن؛ماشينا رەمونتتاۋدى    ۇيرەنگەننەن كەيىن،«بەس ءتۇرلى قاراجاتتى» شىعارىپ تاستاعاندا 4700 يۋان ەڭبەكاقىمەن قوسا اي    سايىن 500 يۋان حاۋىپسىزدىك سيلىق اقشاسىن الاتىن بولدى.

راحات ايەلىن دە سەرىكتەستىككە تانىستىرادى،ول اماندىق قورعاۋشىسى بولىپ ىستەپ،اي سايىن 2500 يۋان ەڭبەكاقى الادى،ىسكە    قۇنتتى ايەلىنىڭ ىندەتتەن   ساقتانۋ-تىزگىندەۋ مەزگىلىندە   بەينەسى كورنەكتى بولىپ،سەرىكتەستىك باسشىلارىنىڭ جاقسى باعاسىنا يە بولادى.

ما شۋەيۇڭ بىلاي دەدى: «راحات بيىل 8-ايدا رەسمي جۇمىسشىلىققا قابىلدانادى. سول كەزدە ەڭ   تومەن بولعاندا 5500 يۋان    ەڭبەكاقى الۋمەن بىرگە،اي سايىن 1000 يۋان حاۋىپسىزدىك سيلىعىنا يە بولادى».

ايەلى مەديتسينا مەكتەبىن    تاۋىسقاننان كەيىن، تولى اۋداندىق حالىق شيپاحاناسىنىڭ تۋىت بولىمىندە ءبىر جىلدان ارتىق سەسترا   بولعان،سەرىكتەستىك سوڭعى جارىم جىلدا 4500 يۋان نەگىزگى    ەڭبەكاقىمەن ونى ەمدەۋ ءبولىمىنىڭ سەسترالىق قىزمەتىنە ورنالاستىرماقشى ەكەن.

راحاتتىڭ اعاسىنا باقتىرعان قويى 46 تۇياققا، سيىرى 7 باسقا جەتىپ،باعىن اقىسىن شىعارىپ تاستاعاندا جىلدىق تازا كىرىسى كەمىندە 30 مىڭ يۋان بولادى ەكەن.

قارا تابان قويشىدان ماشينا    رەمونتشىسىنا بىرتىندەپ اينالعانىنا   سۇيىنگەن قايىن اتاسى مەن ەنەسى ولاردىڭ الاڭسىز جۇمىس ىستەۋىنە قولايلىلىق جاراتىپ،بالالارىنا قارايلاسىپ،باستان-اياق كومەكتەسىپ كەلەدى ەكەن.

راحات پەن ايەلىنىڭ الدا وتىرعان ۇيلەرىن ادەمىلەپ اشەكەيلەتىپ،جاڭا ءۇي جيھازدارىن ساتىپ الىپ، ۇلكەندەر مەن بالالاردى ۇيگە   اكەلىپ،ءبىر ءۇيلى جان بىرگە   تۇرمىس كەشىرۋ ويى بار ەكەن.